《寄题中兴颂下》
宋代·卫樵

鼎沸渔阳塞马鸣，中兴鸿业幸天成。且为当世邦家计，宁问他时父子情。

李郭功名无可憾，元颜文字有何评。若能铭刻燕然石，方许雌黄此颂声。

作者简介：卫樵，字山甫，昆山（今属江苏）人。泾次子。曾第进士。理宗绍定五年（一二三二）知永州（清光绪《零陵县志》卷一四）。官终知信州。事见《淳祐玉峰志》卷中。今录诗三首。